РЕГЛАМЕНТ (ЕО) № 1118/2009 НА КОМИСИЯТА
от 20 ноември 2009 година
за изменение на Регламент (ЕО) № 318/2007 за определяне на ветеринарно-санитарните условия за внос на някои птици в Общността и на съответните карантинни срокове
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 91/496/ЕИО на Съвета от 15 юли 1991 г. относно определяне на принципите на организация на ветеринарните проверки на животни, въведени в Общността от трети страни, и за изменение на Директиви 89/662/ЕИО, 90/425/ЕИО и 90/675/ЕИО (1), и по-специално член 10, параграф 4, първа алинея от нея,
като има предвид, че:
(1)
В Регламент (ЕО) № 318/2007 на Комисията (2) се определят ветеринарно-санитарните условия за внос на някои птици, различни от домашни, в Общността и съответните карантинни срокове, приложими към тези птици след внос.
(2)
В член 6 от Регламент (ЕО) № 318/2007 е определено изискването държавите-членки да представят на Комисията и на останалите държави-членки списък на номерата на одобренията на одобрените карантинни депа или центрове, разположени на тяхна територия. В приложение V към същия регламент се съдържа списък на одобрените карантинни депа и центрове.
(3)
Австрия преразгледа своя списък с одобрени карантинни депа и центрове и представи на Комисията актуализиран списък с такива депа и центрове. Списъкът на одобрените карантинни депа и центрове, установен в приложение V към Регламент (ЕО) № 318/2007, следва да бъде съответно изменен.
(4)
Поради това Регламент (ЕО) № 318/2007 следва да бъде съответно изменен.
(5)
Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩИЯ РЕГЛАМЕНТ:
Член 1
В приложение V към Регламент (ЕО) № 318/2007 се заличава следният ред относно Австрия:
„AT
АВСТРИЯ
AT-3-HO-Q-1“
Член 2
Настоящият регламент влиза в сила на двадесетия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 20 ноември 2009 година.